oliverkinch/danmarks-statistik huggingface dataset:
Hver fjerde virksomhed bruger kunstig intelligens

3. september 2021

Kunstig intelligens anvendes i 2021 af over 4.000 danske virksomheder med minimum ti ansatte svarende til 24 pct. Det er en markant stigning fra 2019 og 2020, hvor hhv. 6 pct. og 11 pct. af danske virksomheder benyttede teknologien. Jo større virksomheden er, jo mere udbredt er anvendelsen af kunstig intelligens. To ud af tre virksomheder med over 250 ansatte benytter mindst én type teknologi baseret på kunstig intelligens i 2021. Den tilsvarende andel er 20 pct. blandt virksomheder med 10-49 ansatte. Information og kommunikation var med 55 pct. den branche, hvor brug af kunstig intelligens var mest udbredt efterfulgt af erhvervsservice og industri. Anvendelsen var mindst i bygge og anlæg.

It-anvendelse i virksomheder  2021

3. september 2021 - Nr. 311

Hent som PDF

Næste udgivelse: 2. september 2022

Alle udgivelser i serien: It-anvendelse i virksomheder

Kontakt

Anton Erenbjerg, tlf. 20 14 57 90

Anne Sofie Hummelmose, tlf. 21 15 35 55

Kilder og metode

It-anvendelse i virksomheder er en årlig opgørelse af danske virksomheders brug af it. Statistikken opgør udbredelse og anvendelse af it, herunder brug af it-teknologier og elektronisk handel. Stikprøven består af ca. 4.000 virksomheder og dækker virksomheder i de private, ikke-finansielle byerhverv med mindst ti fuldtidsansatte.

Vis hele teksten »
« Minimer teksten
Statistik­dokumentation

It-anvendelse i virksomheder

Del sidens indhold
Stadig stor ægproduktion

3. september 2021

Ægproduktionen var på 20,4 mio. kg i andet kvartal 2021, hvilket er på samme rekordhøje niveau som i fjerde kvartal 2020. Produktionen af æg fra fritgående høns var dog mindre, hvor en del æg blev solgt som skrabeæg, da reglerne vedrørende fugleinfluenza har væsentlig betydning for fritgående fjerkræ. Antallet af slagtekyllinger slagtet på de danske slagterier har ligget ret stabilt med mindre udsving de seneste år.

Animalsk produktion (kvt.)  2. kvt. 2021

3. september 2021 - Nr. 312

Hent som PDF

Næste udgivelse: 19. november 2021

Alle udgivelser i serien: Animalsk produktion (kvt.)

Kontakt

Mona Larsen, tlf. 24 81 68 47

Kilder og metode

Oplysningerne om mængder indsamles hos aftagerne af animalske produkter, Fødevare- styrelsen og Landbrug & Fødevarer. Eksporten opgøres i den officielle udenrigshandelsstatistik, suppleret med oplysninger fra landbrugets afgiftsfonde. Slagtningerne hos producenterne fastsættes skønsmæssigt. Kilderne er mere konkret beskrevet i statistikdokumentationerne.

Vis hele teksten »
« Minimer teksten
Statistik­dokumentation

Animalske landbrugsprodukter

Pelsdyrproduktion (Afsluttet)

Pris- og mængdeudvikling i jordbruget (Afsluttet)

Slagtedyr og kødproduktion

Ægproduktion

Landbrugs- og gartneritællingen

Mælk og mejeriprodukter

Del sidens indhold
Højtlæsning prioriteres uanset egne læsevaner

1. september 2021

I Kulturvaneundersøgelsen blev der spurgt til højtlæsning for de 0-15-årige, fx lektielæsning, fritidslæsning såsom billedbøger og godnathistorier o.l. Det var i gennemsnit 35 pct. af forældrene, der dagligt eller næsten dagligt læste højt for børnene. Samme andel af forældrene læste ikke højt for børnene, mens 30 pct. læste højt ugentligt eller sjældnere. Af de forældre som selv læste fag- eller skønlitteratur dagligt eller næsten dagligt, svarede 44 pct., at de også læste højt dagligt eller næsten dagligt for børnene. Hver tredje der ikke selv havde læst eller lyttet til en bog inden for de seneste tre måneder, angav, at der dagligt blev læst højt for børnene i hjemmet. Højtlæsning i forbindelse med fx lektiehjælp eller fritidslæsning, blev altså prioriteret i hjemmet uanset respondentens egne læsevaner.

Kulturvaner  2. kvt. 2021

1. september 2021 - Nr. 310

Hent som PDF

Næste udgivelse: 1. december 2021

Alle udgivelser i serien: Kulturvaner

Kontakt

Anders Yde Bentsen, tlf. 40 33 68 81

Kilder og metode

Kulturvaneundersøgelsen gennemføres hvert kvartal, som en spørgeskemaundersøgelse blandt ca. 15.000 personer, der udgør et repræsentativt udsnit af befolkningen i alderen 16 år og derover. Ca. 4.500 besvarelser indsamles. For at opnå en tilstrækkelig statistisk sikkerhed baserer de fleste tabeller sig på tal fra fire kvartaler samlet årsvist.

Vis hele teksten »
« Minimer teksten
Statistik­dokumentation

Kulturvaneundersøgelsen

Del sidens indhold
Styrtdyk i passagertallet på jernbanen i 2020

31. august 2021

I 2020 faldt antallet af passagerer på det danske jernbanenet til 201 mio., hvilket svarer til et fald på 30,7 pct. i forhold til året før. Det store fald i passagerer kom i kølvandet på COVID-19 og de medfølgende restriktioner, hvor bl.a. nedlukninger, reducerede pladser i togene og mere hjemmearbejde var medvirkende til faldet. Der var fald inden for alle kategorier af jernbanetransport af passagerer, og det samlede antal passagerer er ikke set lavere siden 2003.

Jernbanetransport (år)  2020

31. august 2021 - Nr. 309

Hent som PDF

Næste udgivelse: 31. august 2022

Alle udgivelser i serien: Jernbanetransport (år)

Kontakt

Inger Hansen, tlf. 40 23 78 84

Mathias Dybdahl Bluhme, tlf. 40 22 56 37

Kilder og metode

Transportarbejde opgøres i tonkm eller personkm. En tonkm/personkm er det arbejde, der foregår, når et ton eller en person flyttes en km. Oplysningerne er ikke sæsonkorrigerede.

Vis hele teksten »
« Minimer teksten
Statistik­dokumentation

Jernbanetransport
Øget privatforbrug bag stærk BNP-fremgang

31. august 2021

En stærk fremgang i privatforbruget på 4,3 pct. bidrog betydeligt til den opgjorte fremgang i bruttonationalproduktet (BNP) på 2,3 pct. i andet kvartal 2021, når der er korrigeret for prisudvikling og sæsonbevægelser. Den påbegyndte genåbning af samfundet i anden kvartal var kraftigt medvirkende til stigningen i både privatforbrug og BNP. Det viser den første beregning af det kvartalsvise nationalregnskab for andet kvartal, hvor væksten dermed ligger 0,1 procentpoint højere end i BNP-indikatoren. Det bekræftes derfor, at dansk økonomi er på et højere niveau end før coronakrisen. BNP lå i andet kvartal 0,8 pct. højere end i fjerde kvartal 2019. Ud over det private forbrug bidrog det offentlige forbrug samt investeringerne ligeledes positivt til BNP-væksten i andet kvartal. Eksporten faldt i andet kvartal, hvilket især var drevet af tilbagegang i søtransporten, mens vareeksporten var omtrent uændret. Beskæftigelsen steg med 1,9 pct., svarende til 57.600 personer, mens de præsterede timer steg 2,5 pct. Opgørelsen af nationalregnskabet for 2021 er mere usikker end normalt pga. de særlige omstændigheder omkring COVID-19-pandemien. Se mere nedenfor under Særlige forhold.

Nationalregnskab  2. kvt. 2021

31. august 2021 - Nr. 305

Hent som PDF

Næste udgivelse: 30. september 2021

Alle udgivelser i serien: Nationalregnskab

Kontakt

 Jonas Dan Petersen, tlf. 30 57 18 26

Emma Gabriel, tlf. 21 19 39 76

Kilder og metode

Det kvartalsvise nationalregnskab udarbejdes på grundlag af stort set al konjunkturstatistik, der beskriver delområder inden for økonomi og beskæftigelse. Ved at kombinere disse statistikker med nationalregnskabssystemets begrebsapparat bliver det muligt at afstemme de forskellige oplysninger til et samlet billede. Læs mere i statistikdokumentationen. Læs også en uddybende dokumentation af kilder og  metoder på www.dst.dk/nationlregnskab.

Vis hele teksten »
« Minimer teksten
Statistik­dokumentation

Nationalregnskab: Kvartalsvist
Lønnen i regionerne stiger mindst

31. august 2021

Lønningerne i andet kvartal 2021 var 2,6 pct. højere end i andet kvartal 2020. Lønmodtagerne i regionerne oplevede den mindste lønstigning det seneste år med 0,3 pct. I 2020 var årsstigningerne i regionerne relativt høje sammenlignet med de øvrige sektorer, mens de nu ligger lavest. Den private sektor oplevede den højeste lønstigning. Her har lønmodtagerne oplevet en fremgang på 3,4 pct. siden andet kvartal 2020.

Lønindeks  2. kvt. 2021

31. august 2021 - Nr. 308

Hent som PDF

Næste udgivelse: 30. november 2021

Alle udgivelser i serien: Lønindeks

Kontakt

Eva Borg, tlf. 24 78 53 57

Sysette Holde Rasmussen, tlf. 40 27 21 96

Kilder og metode

De standardberegnede lønindeks er kædeindeks af Laspeyres-typen, hvor den målte lønudvikling er opgjort på baggrund af en fast sammensætning af lønmodtagernes individuelle karakteristika baseret på sektor, branche, aflønningsform og arbejdsfunktion. Den målte lønudvikling i de implicitte lønindeks er derimod beregnet på baggrund af summariske løngennemsnit og kan dermed være påvirket af strukturelle forskydninger på arbejdsmarkedet. Det betyder fx, at en øget tilgang af højtlønnede i forhold til lavtlønnede medarbejdere vil trække i retning af en øget lønudvikling. Derudover indgår elever og unge under 18 år ikke i det standardberegnede lønindeks, mens de i det implicitte indgår på samme måde som almindelige lønmodtagere gør. Der er desuden forskelle i medarbejderpopulationen for de to indeks, der skyldes de bagvedliggende beregningsmetoder og valideringsregler. Der forekommer løbende revisioner i de sæsonkorrigerede indeksværdier for virksomheder og organisationer i det implicitte lønindeks. Det standardberegnede lønindeks foreligger pt. ikke i sæsonkorrigeret form.

Vis hele teksten »
« Minimer teksten
Statistik­dokumentation

Standardberegnet lønindeks

Implicit lønindeks

Del sidens indhold
Boligpriserne stiger i årets andet kvartal

31. august 2021

På landsplan er boligpriserne steget fra første til andet kvartal 2021 både for de faktiske og de sæsonkorrigerede tal. For sommerhuse var der tale om en prisstigning på 4,6 pct., 2,0 pct. for enfamiliehuse og 1,4 pct. for ejerlejligheder, når der er korrigeret for sæsonudsving. Boligpriserne har generelt været stigende siden 2012, omend prisudviklingen på ejerlejligheder stagnerede i 2018-2019 og er steget igen under COVID-19. Både priserne på ejerlejligheder og enfamiliehuse har i nogle år ligget over det høje niveau i 2006 og 2007 fra før finanskrisen, mens priserne på sommerhuse først under COVID-19 er kommet over 2006-niveauet.

Ejendomssalg (md.)  juni 2021

31. august 2021 - Nr. 307

Hent som PDF

Næste udgivelse: 30. september 2021

Alle udgivelser i serien: Ejendomssalg (md.)

Kontakt

Annette Nielsen, tlf. 20 37 79 11

Jakob Holmgaard, tlf. 24 87 64 56

Kilder og metode

Prisudviklingen er beregnet ud fra forholdet mellem den officielle ejendomsvurdering og den faktiske købesum. Metoden er nærmere beskrevet i statistikdokumentationen og på emnesiden.

Danmarks Statistik vil i løbet af 2022 igangsætte en undersøgelse, der har til formål at undersøge om den nuværende særlige beregningsmetode for de foreløbige prisudviklinger er den mest optimale at anvende ved at undersøge alternative metoder. I juli 2021 udgav Danmarks Statistik en analyse: Pålideligheden af de foreløbige tal for boligprisudviklingen. Af analysens hovedkonklusioner fremgik det blandt andet, hvilke størrelsesordener statistikkens revisioner kan forventes at have.

Vis hele teksten »
« Minimer teksten
Statistik­dokumentation

Ejendomssalg

Del sidens indhold
Lille fald i ledigheden i juli

31. august 2021

Fra juni til juli faldt den sæsonkorrigerede ledighed med 500 til 108.600, svarende til en uændret ledighedsprocent på 3,8 pct. De 108.600 er det laveste niveau siden februar 2020, og ledigheden er nu sammenlagt faldet med 48.100 siden maj 2020. Den ligger dog fortsat 5.800 over niveauet i februar 2020, umiddelbart inden COVID-19 medførte kraftige ledighedsstigninger.

Arbejdsløsheden (md.)  juli 2021

31. august 2021 - Nr. 306

Hent som PDF

Næste udgivelse: 30. september 2021

Alle udgivelser i serien: Arbejdsløsheden (md.)

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Kilder og metode

Danmarks Statistik offentliggør på baggrund af et mindre detaljeret og mindre opdateret datagrundlag en hurtig, månedlig ledighedsindikator omkring 12 dage efter udgangen af referencemåneden. Ledighedsindikatoren er en tidlig indikation af, hvad bruttoledighedsstatistikken (denne offentliggørelse) for samme måned vil vise ca. 18 dage senere.

Vis hele teksten »
« Minimer teksten
Statistik­dokumentation

Registreret ledighed

Del sidens indhold
Fire ud af fem hoteller mangler arbejdskraft

30. august 2021

For tredje måned i træk slår serviceerhvervenes meldinger om mangel på arbejdskraft rekord. For branchen af hoteller mv. ses en markant stigning, hvor det nu er 80 pct. mod 42 pct. i juli, der melder om mangel på arbejdskraft. For turismebranchen som helhed, der også inkluderer restauranter, er det nu 62 pct., der melder om mangel på arbejdskraft, mod 40 pct. sidste måned. Selvom stigningen er stor for turismebranchen stiger andelen for de samlede serviceerhverv dog kun fra 27 til 28 pct.

Konjunkturbarometer for erhvervene  august 2021

30. august 2021 - Nr. 303

Hent som PDF

Næste udgivelse: 29. september 2021

Alle udgivelser i serien: Konjunkturbarometer for erhvervene

Kontakt

Simon Bolding Halifax, tlf. 51 29 21 91

Bo Eriksen, tlf. 61 50 41 27

Kilder og metode

Metoden er beskrevet i statistikdokumentationerne for de respektive konjunkturbarometre. Kun tidsserier, der udviser en klar sæsoneffekt, er korrigeret for sæsonudsving. Nettotal udtrykker forskellen mellem procentandelene af virksomheder, vægtet efter beskæftigelse, der har angivet hhv. positive og negative forventninger.

Vis hele teksten »
« Minimer teksten
Statistik­dokumentation

Konjunkturbarometer for erhvervene

Del sidens indhold
Flest får støtte til handicapbil i Region Nordjylland

30. august 2021

Ændret 18. august 2022 kl. 07:45

Der er desværre fejl i første afsnit, hvor udregningen for Region Syddanmark er forkert. Der står "De øvrige regioner lå på hhv. 29 borgere pr. 100.000 indbyggere for Region Syddanmark", hvor det korrekte tal er 48 borgere pr. 100.000 indbyggere.

Vis hele teksten »
« Minimer teksten

Der er væsentlige regionale forskelle i andelen af befolkningen, der modtager støtte til køb af handicapbil. Region Nordjylland var med 59 borgere pr. 100.000 indbyggere mellem 18 og 64 år den region, hvor flest modtog støtte til køb af handicapbil i 2020. Region Hovedstaden var den region, hvor den mindste andel borgere modtog støtte - 23 ud af 100.000 indbyggere. De øvrige regioner lå på hhv. 48 borgere pr. 100.000 indbyggere for Region Syddanmark, 38 for Region Midtjylland og 43 for Region Sjælland. Det er den enkelte kommune, der giver støtte til køb af handicapbil. Tendensen var der også i 2019. Dog har antallet af bevillinger pr. 100.000 indbyggere ændret sig betydeligt, særligt i Region Syddanmark der i 2019 havde 49 bevillinger pr. 100.000 indbyggere.

Støtte til handicapbil  2020

30. august 2021 - Nr. 304

Hent som PDF

Næste udgivelse: 29. august 2022

Alle udgivelser i serien: Støtte til handicapbil

Kontakt

Johanna Jallberg, tlf. 20 16 01 71

Kilder og metode

Indberetning om støtte til køb af handicapbiler modtages fra 98 kommuner. Statistikken om støtte til køb af handicapbil opgør pr. kommune antallet af ansøgninger fordelt på afslag og bevillinger, sagsbehandlingstid og størrelsen på bevilget støttebeløb.

Vis hele teksten »
« Minimer teksten
Statistik­dokumentation

Støtte til handicapbil
Ingen nedgang i industriens energiforbrug

27. august 2021

Overordnet var der fra 2018 til 2020 kun sket små ændringer i energiforbruget i industrien og i dens produktion. Tallene for 2020 viser et energiforbrug på industrivirksomheder med over 20 ansatte på 99,2 mio. GJ (Giga Joule), hvilket er 0,4 pct. højere end i 2018, hvor seneste undersøgelse blev gennemført. Indeks for produktionen i industrien viste en lavere produktion i 2020 end i 2019 (på grund af COVID-19), men dog en stigning på 0,5 pct. i forhold til 2018. Bag det overordnede resultat kan dog være et mere nuanceret billede, da der er meget stor forskel på energiforbrug ved forskellige produktioner.

Erhvervenes energiforbrug (Industrien)  2020

27. august 2021 - Nr. 302

Hent som PDF

Næste udgivelse: 22. august 2023

Alle udgivelser i serien: Erhvervenes energiforbrug (Industrien)

Kontakt

Henrik Huusom, tlf. 40 38 36 43

Kilder og metode

Industriens energiforbrug har siden 2005 været gennemført i 2007,2009, 2012, 2014, 2018 og 2020. Energioplysningerne er omregnet til energienheden joule, hvor 1 GJ = 1 000 000 000 joule. Tabellerne omfatter alle industriarbejdspladser tilhørende firmaer med mindst 20 ansatte.

Vis hele teksten »
« Minimer teksten
Statistik­dokumentation

Industriens energiforbrug
Lille nedgang i detailomsætningen i juli

26. august 2021

Omsætningen i detailbranchen var 0,1 pct. lavere i juli end juni, korrigeret for prisudvikling, normale sæsonudsving og effekten af handelsdage. Efter stigende detailomsætning i foråret er forbrugernes stigende købetrang nu kølet en smule ned. Dette afspejles i forbrugerforventningerne for august, som viser en nedgang i den aktuelle købelyst blandt danskerne, se Nyt fra Danmarks Statistik 2021:296. Detailomsætningen i juli var dog fortsat på et højt niveau, og detailsalget i perioden maj-juli var 2,6 pct. højere end i perioden februar-april.

Detailomsætningsindeks  juli 2021

26. august 2021 - Nr. 301

Hent som PDF

Næste udgivelse: 27. september 2021

Alle udgivelser i serien: Detailomsætningsindeks

Kontakt

Nina Thøgersen, tlf. 21 20 32 67

Kim Larsen, tlf. 81 75 12 42

Kilder og metode

Detailsalget er et mængdeindeks korrigeret for prisudvikling, normale sæsonudsving og effekten af handelsdage. Varegruppernes vægt i indekset var i 2021: fødevarer og andre dagligvarer 43,4 pct., beklædning mv. 6,8 pct., andre forbrugsvarer 49,8 pct. Stikprøve, beregningsmetoder m.m. er beskrevet i statistikdokumentationen om detailomsætningsindeks. Se også  emnesiden Detailomsætningsindeks.

Vis hele teksten »
« Minimer teksten
Statistik­dokumentation

Detailomsætningsindeks

Del sidens indhold
Kønsforskel i pensionsformuer er størst blandt par

25. august 2021

Forskellen mellem mænds og kvinders pensionsformuer var større blandt par end enlige i Danmark i 2020. Af de 60-64-årige mænd i parforhold havde 23 pct. en pensionsformue på over 2 mio. kr., mens det kun gjaldt 14 pct. af kvinderne. Halvdelen af de 60-64-årige kvinder i parforhold havde under 1 mio. kr. i pensionsformue, hvor kun 39 pct. af mændene i parforhold havde så små pensionsformuer.

Pensionsformuer  2020

25. august 2021 - Nr. 300

Hent som PDF

Næste udgivelse: 25. august 2022

Alle udgivelser i serien: Pensionsformuer

Kontakt

Jarl Christian Quitzau, tlf. 23 42 35 03

Kilder og metode

Statistikken om pensionsformuer er baseret på Danmarks Statistiks formueregister og omhandler dels størrelsen af pensionsformuer for personer i Danmark, og dels pensionsformuer opsparet i danske selskaber af personer i Danmark og udlandet. Populationen er afgrænset til personer på mindst 18 år og som er bosat i Danmark d. 31. december i året. Tjenestemandspensioner og indefrosne feriemidler indgår ikke.

Vis hele teksten »
« Minimer teksten
Statistik­dokumentation

Formue og gæld
Rekordmange danskere holdt sommer i feriehus

25. august 2021

Juli havde 3,0 mio. danske overnatninger i feriehuse, hvilket er en ny rekord for antallet af danske overnatninger i sommerferiemåneden. Antallet af danske overnatninger steg med 3 pct. i forhold til 2020, mens de udenlandske overnatninger faldt med 25 pct. Juli 2021 ender dermed samlet set på 4,4 mio. overnatninger, hvilket er en nedgang på 8 pct. i forhold til sidste år. Det er primært tyske gæster, som har manglet i de danske feriehuse. Sammenlignes overnatningerne i juli 2021 med 2019 og tiden før COVID-19, så er de danske overnatninger steget med 110 pct., mens de tyske overnatninger ligger 44 pct. under niveauet før pandemien.

Feriehusudlejning  juli 2021

25. august 2021 - Nr. 299

Hent som PDF

Næste udgivelse: 22. september 2021

Alle udgivelser i serien: Feriehusudlejning

Kontakt

Karin Keller, tlf. 21 19 85 61

Majbrit Holst, tlf. 24 94 08 24

Kilder og metode

Læs mere om kilder og metoder i statistikdokumentationen og på emnesiden. Alle tal er i faktiske tal, hvis ikke andet er angivet.

Vis hele teksten »
« Minimer teksten
Statistik­dokumentation

Feriehusudlejning
Bibliotekerne på vej mod normalisering

24. august 2021

Folkebibliotekerne har været lukket fra december 2020 til april 2021. I ugen, hvor de genåbende, blev der udlånt 252.000 fysiske materialer. Sammenlignes udlånene i genåbningsugen med en gennemsnitlig uge før nedlukningerne, blev der lånt 55 pct. færre materialer. Bibliotekerne var også lukket fra marts til maj 2020. Ved genåbningen i maj 2020, blev der udlånt 408.000 materialer den første uge, hvilket er 27 pct. lavere sammenlignet med en gennemsnitlig uge før nedlukningerne. Det tyder på, at lånerne ved den første nedlukning hurtigere kom tilbage til det samme udlånsniveau som før pandemien, mens det har taget længere tid efter den seneste genåbning. Det kan hænge sammen med krav om brug af mundbind eller visir samt kontrol af coronapas efter den seneste genåbning.

Individbaserede biblioteksudlån kvt.  2. kvt. 2021

24. august 2021 - Nr. 298

Hent som PDF

Næste udgivelse: 24. november 2021

Alle udgivelser i serien: Individbaserede biblioteksudlån kvt.

Kontakt

Maria Pedersen, tlf. 

Statistik­dokumentation

Biblioteker

Del sidens indhold
Forbrugertilliden tilbage på niveauet før COVID-19

23. august 2021

Forbrugertilliden for august måned ligger på 4,4. Indikatoren er således tilbage på niveauet for januar 2020, inden COVID-19 ramte Danmark. Forbrugertilliden er også markant højere end gennemsnittet for de seneste seks måneder, som er 1,0. Stigningen skyldes primært forbrugernes vurdering af Danmarks nuværende økonomiske situation sammenlignet med for et år siden. Forbrugertilliden belyser befolkningens syn på dens nuværende og fremtidige økonomiske situation.

Forbrugerforventninger  august 2021

23. august 2021 - Nr. 296

Hent som PDF

Næste udgivelse: 22. september 2021

Alle udgivelser i serien: Forbrugerforventninger

Kontakt

Zdravka Bosanac, tlf. 61 15 16 74

Theis Michaelsen, tlf. 24 48 80 75

Kilder og metode

Undersøgelsen gennemføres i første halvdel af hver måned via telefoninterviews og internetbesvarelser med et repræsentativt udsnit af befolkningen i alderen 16-74 år. En ændring i en indikator fra en måned til en anden skal normalt være over 5 for at være statistisk sikker. Der er ikke basis for at sæsonkorrigere forbrugertillidsindikatoren. 

Vis hele teksten »
« Minimer teksten
Statistik­dokumentation

Forbrugerforventninger

Del sidens indhold
Inflationen falder i Danmark og stiger i EU

23. august 2021

Inflationen i Danmark faldt i juli 2021 til 1,7 pct. fra 1,9 pct. i juni 2021. I samme periode steg inflationen i de 27 EU-lande (uden Storbritannien) til 2,5 pct. fra 2,2 pct., og i euroområdet til 2,2 pct. fra 1,9 pct. I Danmark er det hovedsageligt prisændringer på pakkerejser, der trækker årsstigningen ned i juli, hvilket også gør sig gældende for EU. I 10 EU-lande er pakkerejser den produktgruppe, der trækker mest ned i inflationen i juli. Dog trækker pakkerejser markant mere ned i den danske inflation i forhold til inflationen i EU. Kerneinflationen (inflation eksklusive energi og ikke-forarbejdede fødevarer) i Danmark faldt til 0,8 pct. i juli fra 1,3 pct. måneden før. I samme periode var kerneinflationen uændret i både EU-27 (uden Storbritannien) samt euroområdet med henholdsvis 1,2 pct. og 0,9 pct. Inflationen beregnes som udviklingen i det EU-harmoniserede forbrugerprisindeks (HICP) over det seneste år, mens kerneinflationen er en hyppigt anvendt indikator for inflationsudviklingen på længere sigt.

EU-harmoniseret forbrugerprisindeks  juli 2021

23. august 2021 - Nr. 297

Hent som PDF

Næste udgivelse: 22. september 2021

Alle udgivelser i serien: EU-harmoniseret forbrugerprisindeks

Kontakt

Christian Lindeskov, tlf. 21 22 28 57

Maya Drewsen, tlf. 20 36 69 89

Kilder og metode

HICP bliver opgjort på baggrund af de priser, forbrugerne betaler for varer og tjenester og måler forbrugerprisernes udvikling på en sammenlignelig måde i EU-landene, Island, Norge og Schweiz.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Del sidens indhold
25.000 flere lønmodtagere i juni

20. august 2021

Antallet af lønmodtagere steg med 25.000 fra maj til juni, svarende til en stigning på 0,9 pct. Det er femte måned i træk med et stigende antal lønmodtagere. Der var i juni 2.847.000 lønmodtagere, når der er taget højde for almindelige sæsonbevægelser. Udviklingen de sidste fem måneder skal ses i sammenhæng med, at betydelige dele af samfundets aktiviteter gradvist blev genoptaget efter de foregående måneders nedlukning, og at et stort antal personer var beskæftiget med test, smitteopsporing og vaccine.

Beskæftigelse for lønmodtagere (md)  juni 2021

20. august 2021 - Nr. 294

Hent som PDF

Næste udgivelse: 21. september 2021

Alle udgivelser i serien: Beskæftigelse for lønmodtagere (md)

Kontakt

Thomas Thorsen, tlf. 23 69 94 27

Mads Housø Hansen, tlf. 24 43 40 61

Kilder og metode

Statistikken belyser udviklingen i antal personer med lønmodtagerjob fra måned til måned. Statistikken bygger på arbejdsgivernes indberetninger til SKATs eIndkomst.

Vis hele teksten »
« Minimer teksten
Statistik­dokumentation

Beskæftigelse for lønmodtagere (md.)

Del sidens indhold
2020 blev rekordår for salg af dansk musik

20. august 2021

Forbrugernes køb af indspillet musik er steget hvert år siden 2012 og udgjorde i 2020 i alt 632 mio. kr. Udviklingen fra 2019 til 2020 adskiller sig markant fra resten af perioden ved, at stigningen er trukket af en vækst i salget af dansk musik, der steg fra 205 mio. kr. til 271 mio. kr., svarende til 32 pct. Det er den største stigning siden 2012. Salget af udenlandsk musik faldt til gengæld fra 396 mio. kr. til 361 mio. kr. Det er første gang i perioden, at salget af udenlandsk musik falder. Hvorvidt der er tale om et generelt skift i befolkningens musikpræferencer, eller det er en effekt af COVID-19 med de dermed forbundne restriktioner på kulturområdet eller andre forhold, der er årsagen, er det for tidligt at vurdere. Dansk og udenlandsk musik er defineret ud fra, hvor kunstneren er bosiddende. Som hovedregel er musikken kategoriseret som dansk, når indspilningen er foretaget af kunstnere bosiddende i Danmark.

Musik  2020

20. august 2021 - Nr. 295

Hent som PDF

Næste udgivelse: Ingen planlagt

Alle udgivelser i serien: Musik

Kontakt

Claus Werner Andersen, tlf. 91 37 64 04

Kilder og metode

Musikstatistikken er baseret på data fra pladeselskabernes brancheorganisation (IFPI) og organisationerne KODA og Gramex, der forvalter rettighedsbetalingerne.Der er suppleret med oplysninger fra NCB¿s officielle regnskaber. Kulturvaneundersøgelsen er en kvartalsvis statistik som baserer sig på ca. 3.000 gennemførte interviews blandt et repræsentativt udsnit af befolkningen i alderen 16 år og over. Læs mere om kulturvaneundersøgelsen.

Vis hele teksten »
« Minimer teksten
Statistik­dokumentation

Handel med musikrettigheder- og værker

Del sidens indhold
Ledigheden steg i de fleste EU-lande i 1. kvt.

19. august 2021

Fra fjerde kvartal 2020 til første kvartal 2021 steg ledigheden blandt de 15-74-årige i Danmark med 0,6 procentpoint fra 5,8 pct. til 6,4 pct. Det var en lidt større stigning end i EU som helhed, hvor ledigheden steg med 0,4 procentpoint fra 7,3 pct. til 7,7 pct. I Sverige var der en stigning på 0,9 procentpoint fra 8,6 pct. til 9,5 pct., mens ledigheden i Finland uændret lå på 8,1 pct. i begge kvartaler. I enkelte lande faldt ledigheden, bl.a. i Spanien med 0,3 procentpoint og mest i Litauen med 2,0 procentpoint. Det viser sæsonkorrigerede tal fra Arbejdskraftundersøgelsen offentliggjort på Eurostats hjemmeside.

Arbejdskraftundersøgelsen, europæisk  1. kvt. 2021

19. august 2021 - Nr. 293

Hent som PDF

Næste udgivelse: 3. november 2021

Alle udgivelser i serien: Arbejdskraftundersøgelsen, europæisk

Kontakt

Gorm Villads Jørholt, tlf. 

Martin Faris Sawaed Nielsen, tlf. 23 69 90 67

Kilder og metode

 Arbejdskraftundersøgelsen er Danmarks største løbende interviewundersøgelse. Undersøgelsen er det danske bidrag til den europæiske Labour Force Survey, som baseres på ensartede principper og afgrænsninger i de europæiske lande, og artiklens tal for ledighed og beskæftigelse for Danmark adskiller sig derfor fra de registerbaserede opgørelser.  

Vis hele teksten »
« Minimer teksten
Statistik­dokumentation

Arbejdskraftundersøgelsen (AKU)

Del sidens indhold
Flere boliger fuldført i andet kvartal

17. august 2021

Ændret 18. august 2021 kl. 10:54

Der har desværre været problemer med sæsonkorrektionen af byggevirksomheden for 2. kvt., så tallene ved offentliggørelsen var korrigeret for forsinkelser, men var ikke sæsonkorrigeret, som angivet. Alle berørte ændringer er markeret med rødt.

Vis hele teksten »
« Minimer teksten

Der blev fuldført 9.182 boliger i andet kvartal 2021, hvilket var en stigning på 10 pct. i forhold til første kvartal. Stigningen gjorde sig gældende inden for både etagebyggeri og øvrige bygninger. Ser man på samlede fuldførte etageareal i andet kvartal 2021 endte dette på 1,9 mio. m2, hvilket er et fald på 6 pct. i forhold til første kvartal. Dette blev drevet af et fald i fuldførelsen af erhvervsbygninger på 21 pct., mens beboelsesbygninger steg i forhold til første kvartal. Alle tal er korrigeret for normale sæsonudsving. Herudover er der korrigeret for forsinkede registreringer i BBR, men opgørelsen af den seneste byggeaktivitet skal generelt tages med forbehold, da datagrundlaget er usikkert.

Byggevirksomheden  2. kvt. 2021

17. august 2021 - Nr. 292

Hent som PDF

Næste udgivelse: Ingen planlagt

Alle udgivelser i serien: Byggevirksomheden

Kontakt

Paul Lubson, tlf. 

Majbrit Holst, tlf. 24 94 08 24

Kilder og metode

Statistikken over byggevirksomheden udarbejdes på grundlag af Bygnings- og Boligregistret (BBR). Byggetallene er estimerede med henblik på at tage højde for de erfaringsmæssigt store forsinkelser i indberetningerne af byggesager til BBR. Der foretages korrektioner af de offentliggjorte tal tilbage i tiden.

Vis hele teksten »
« Minimer teksten
Statistik­dokumentation

Byggeaktiviteten

Del sidens indhold
Producent- og importpriser for varer stiger fortsat

16. august 2021

Det samlede producentprisindeks for varer er i juli 2021 steget med 11,8 pct. i forhold til samme måned sidste år. Stigningen i producentprisindekset er den største årsstigning siden september 2008. I denne måned ses stigninger for alle hovedgrupper; energiforsyning, råstofindvinding og industri på hhv. 149,3, 49,7 og 2,2 pct., som er listet efter deres bidrag til stigningen i det samlede producentprisindeks. De enkelte hovedgrupper udgør hhv. 6,7, 4,3 og 88,3 pct. af det samlede producentprisindeks. Importprisindeks for varer er i samme periode steget med 8,9 pct. Stigningen i importprisindekset er den største stigning i indeksets historie. Udviklingen i importprisindekset er hovedsageligt drevet af stigningen i industri på 6,9 pct., samt en stigning i råstofindvinding på 56,3 pct. Udviklingen inden for industri er bl.a. drevet af metalindustri og kemivareindustri. Industri udgør ca. 96 pct. af importprisindekset og er derfor udslagsgivende for udviklingen i det samlede importprisindeks for varer, hvor råstofindvinding kun udgør 3,1 pct. Stigningerne for både det samlede producentprisindeks og importprisindekset skal ses i sammenhæng med at indeksene var på et lavt niveau i juli 2020 som følge af nedlukningen af Danmark i marts 2020 pga. COVID-19.

Producent- og importprisindeks for varer  juli 2021

16. august 2021 - Nr. 291

Hent som PDF

Næste udgivelse: 16. september 2021

Alle udgivelser i serien: Producent- og importprisindeks for varer

Kontakt

Nicklas Milton Elversøe, tlf. 61 15 35 98

Andreas Strøander Pedersen, tlf. 

Kilder og metode

Producentprisindeks for varer belyser udviklingen i danske producenters salgspriser på det danske marked og eksportmarkedet. Importprisindeks for varer belyser prisudviklingen i danske importørers købspriser. Priserne er opgjort uden afgifter. Se også  emnesiden Producent- og importprisindeks for varer.Metoden er beskrevet nærmere i statistikdokumentationen om Producent- og importprisindeks for varer.Denne udgivelse er en af flere konjunkturindikatorer fra Danmarks Statistik. Læs mere om konjunkturindikatorer og de nyeste nøgletal på www.dst.dk/konjunkturdata.

Vis hele teksten »
« Minimer teksten
Statistik­dokumentation

Producent- og importprisindeks for varer

Del sidens indhold
Dansk økonomi over niveauet før krisen

16. august 2021

BNP-indikatoren peger i årets andet kvartal på en stigning på 2,2 pct. i det sæsonkorrigerede BNP sammenlignet med første kvartal. Dansk økonomi har med fremgangen nået et niveau, der er højere end fjerde kvartal 2019 og har dermed indhentet det fald, som coronakrisen påførte. Dansk økonomi gik som ventet frem som følge af den gradvise genåbning i andet kvartal. Fremgang inden for blandt andet restauration, kultur og detailhandel bidrog med en stor del af væksten i BNP. Disse brancher var i første kvartal kendetegnet ved en mærkbar tilbagegang. Vækst i den offentlige sektor bidrog også mærkbart til stigningen i BNP, hvilket især var drevet af sundhedsområdet. Beskæftigelsesindikatoren peger også på en fremgang i andet kvartal med en stigning på 1,9 pct. i den samlede beskæftigelse. Usikkerheden på BNP-indikatoren er større end sædvanlig. Se mere nedenfor under Særlige forhold.

BNP-indikator  2. kvt. 2021

16. august 2021 - Nr. 289

Hent som PDF

Næste udgivelse: 15. november 2021

Alle udgivelser i serien: BNP-indikator

Kontakt

 Jonas Dan Petersen, tlf. 30 57 18 26

Søren Havn Gjedsted, tlf. 30 45 28 67

Kilder og metode

Indikatoren giver et foreløbig estimat af BNP-væksten beregnet fra produktionssiden i et system, der sikrer konsistens med nationalregnskabets begrebsapparat. Læs mere i notatet Dokumentation af BNP-indikator.

Vis hele teksten »
« Minimer teksten
Statistik­dokumentation

Nationalregnskab: Årligt

Del sidens indhold
Færre underretninger under COVID-19

16. august 2021

Nye tal viser, at antallet af underretninger for første gang er faldet. En underretning er en henvendelse til en kommune om en bekymring for et barns trivsel. Siden Danmarks Statistik begyndte at udgive statistik om underretninger i 2015, er antallet af underretninger steget støt. Men fra 2019 til 2020 er antallet af underretninger faldet med ca. 2.000, hvilket svarer til et fald på 2 pct. 2020 var et år præget af COVID-19 og nedlukninger af dele af samfundet, hvilket sandsynligvis har påvirket antallet og typen af underretninger.

Underretninger om børn og unge  2020

16. august 2021 - Nr. 290

Hent som PDF

Næste udgivelse: 27. september 2022

Alle udgivelser i serien: Underretninger om børn og unge

Kontakt

Marko Malic, tlf. 51 70 56 95

Kilder og metode

En underretning er det skriftlige dokument, som en borger sender til kommunen, og som omhandler borgerens bekymring omkring et barn 0-17 år eller et ufødt barns trivsel eller udvikling. Statistikken omfatter data for 2015-2021 fra landets kommuner, der har indsendt og godkendt data om underretninger.  

Vis hele teksten »
« Minimer teksten
Statistik­dokumentation

Underretninger om udsatte børn og unge
København stadig langt fra niveau før COVID-19

11. august 2021

Overnatningerne på hoteller og feriecentre i København steg i juni med 125 pct. i forhold til juni sidste år. Stigningen i 2021 var dog ikke nok til at bringe overnatningerne tilbage på niveauet fra før COVID-19. I juni 2021 var der 68 pct., eller 520.000 færre overnatninger i København end for to år siden. Alene udenlandske overnatninger faldt med 420.000, et fald på 86 pct. i forhold til 2019. På hoteller, feriecentre, campingpladser, vandrerhjem og i lystbådehavne steg de samlede overnatninger i hele landet med 36 pct. i juni 2021 i forhold til juni 2020, hvilket stadig er et fald på 27 pct. i forhold til juni 2019.

Overnatninger på hoteller, feriecentre, campingpladser og vandrerhjem mv.  juni 2021

11. august 2021 - Nr. 288

Hent som PDF

Næste udgivelse: 8. september 2021

Alle udgivelser i serien: Overnatninger på hoteller, feriecentre, campingpladser og vandrerhjem mv.

Kontakt

Majbrit Holst, tlf. 24 94 08 24

Karin Keller, tlf. 21 19 85 61

Kilder og metode

Lystbådestatistikken er ikke sæsonkorrigeret. Anvendelsen af sæsonkorrektion er behæftet med usikkerhed. Dette gør sig især gældende ved helligdage som påske og pinse, der ligger i forskellige måneder fra år til år. Hvis påskeferien ligger i såvel marts som starten af april, vil sæsonkorrektionen være særlig usikker.

Vis hele teksten »
« Minimer teksten
Statistik­dokumentation

Overnatninger i lystbådehavne

Overnatninger på campingpladser

Overnatninger på hoteller, feriecentre og vandrerhjem
Lavere vækst i antal nyfødte

11. august 2021

Hvor der i første kvartal 2021 var en stigning i antallet af levendefødte på 3,4 pct. i forhold til første kvartal 2020, var stigningen i andet kvartal mere moderat, nemlig 2,1 pct. Antal fødte i andet kvartal 2020 var relativt lavt i forhold til tidligere år, og i forhold til gennemsnittet over de seneste tre år (2018-2020) var antal fødte i andet kvartal 2021 kun 1,0 pct. højere. Det svarer til 160 flere levendefødte, idet der blev født 15.556 børn i andet kvartal 2021.

Befolkningens udvikling  2. kvt. 2021

11. august 2021 - Nr. 287

Hent som PDF

Næste udgivelse: 11. november 2021

Alle udgivelser i serien: Befolkningens udvikling

Kontakt

Connie Østberg, tlf. 23 60 19 14

Lisbeth Greve Harbo, tlf. 20 58 64 08

Kilder og metode

Statistikken baseres på oplysninger i Det Centrale Personregister (CPR).

Vis hele teksten »
« Minimer teksten
Statistik­dokumentation

Befolkningen
Mindre tilbagegang i bilsalget i juli

10. august 2021

Der blev solgt 15.800 nye personbiler i juli opgjort i sæsonkorrigerede tal, og det er 1,9 pct. færre end i juni. Tilgangen til husholdningerne lå 5,9 pct. lavere i juli end i juni, mens tilgangen til erhvervene lå 4,1 pct. højere. Det samlede sæsonkorrigerede salg i perioden maj-juli var 4,5 pct. højere end i februar-april. For husholdningernes vedkommende var stigningen på 4,1 pct., mens erhvervene steg 4,9 pct. Vurderingen af udviklingen i de sæsonkorrigerede tal skal foretages med megen forsigtighed, fordi COVID-19-restriktioner og afgiftsændringer i det seneste år har medført store ekstraordinære udsving i bilsalget. Der er i denne artikel fokus på importen af brugte elbiler og plugin hybrider.

Nyregistrerede motorkøretøjer  juli 2021

10. august 2021 - Nr. 286

Hent som PDF

Næste udgivelse: 9. september 2021

Alle udgivelser i serien: Nyregistrerede motorkøretøjer

Kontakt

Karina Moric, tlf. 24 78 42 12

Simon Bolding Halifax, tlf. 51 29 21 91

Kilder og metode

Se mere i statistikdokumentationen om bilregistret og opgørelser herfra. 

Vis hele teksten »
« Minimer teksten
Statistik­dokumentation

Bilregistret og opgørelser herfra

Del sidens indhold
Prisstigninger på elektricitet

10. august 2021

I juli 2021 steg det samlede forbrugerprisindeks med 1,6 pct. i forhold til samme måned året før. Stigningen er lavere end i juni, hvor den årlige stigning var 1,7 pct. Det er i høj grad prisændringer inden for boligbenyttelse, elektricitet og opvarmning, herunder særligt prisstigninger på elektricitet, der trækker mest op i årsstigningen i forbrugerprisindekset i juli. Modsat trækker fritid og kultur forbrugerprisindekset ned, hvilket i høj grad skyldes charterrejser. Denne negative effekt på årsstigningen fra charterrejser i juli 2021 skyldes i høj grad, at vægten på charterrejser er markant mindre under COVID-19. Læs mere på emnesiden under Vægtgrundlag i dokumentet Vægte 2021 og COVID-19. Forbrugerprisindekset eksklusive energi og ikke-forarbejdede fødevarer (kerneinflationen) havde en årsstigning på 0,9 pct. i juli, hvilket er et fald i forhold til måneden før, hvor årsstigningen var 1,3 pct.

Forbruger- og nettoprisindeks  juli 2021

10. august 2021 - Nr. 285

Hent som PDF

Næste udgivelse: 10. september 2021

Alle udgivelser i serien: Forbruger- og nettoprisindeks

Kontakt

Maya Drewsen, tlf. 20 36 69 89

Christian Lindeskov, tlf. 21 22 28 57

Kilder og metode

Forbrugerprisindekset (FPI) og det danske EU-harmoniserede forbrugerprisindeks (HICP) opgøres på grundlag af de priser, forbrugerne betaler for varer og tjenester, altså inklusive moms og afgifter. I FPI indgår prisudviklingen for ejerboliger, beregnet ved estimerede lejeværdier, mens prisudviklingen for ejerboliger ikke indgår i HICP. Nettoprisindekset beregnes derimod ved så vidt muligt at fratrække indirekte skatter og afgifter, mens tilskud til nedsættelse af priserne tillægges. HICP-CT beregnes ved at fastholde satserne på de indirekte skatter og afgifter på niveauet fra december året før.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Forbrugerprisindeks

Huslejeundersøgelsen

Nettoprisindeks

Del sidens indhold
Varer trækker eksporten ned i juni

9. august 2021

I juni faldt eksporten af varer og tjenester samlet med 0,5 pct. Den samlede import faldt 3,5 pct. For såvel eksport som import var det varer, der trak handlen ned. Både eksporten og importen er steget set over de seneste tre måneder. Det viser tallene opgjort i løbende priser, når der korrigeres for normale sæsonudsving.

Betalingsbalance og udenrigshandel  juni 2021

9. august 2021 - Nr. 284

Hent som PDF

Næste udgivelse: 8. september 2021

Alle udgivelser i serien: Betalingsbalance og udenrigshandel

Kontakt

Agnes Urup, tlf. 40 13 62 87

Mads Møller Liedig, tlf. 40 12 97 72

Kilder og metode

Betalingsbalancen er en opgørelse over værdien af de økonomiske transaktioner med udlandet i en given periode. Se flere oplysninger i statistikdokumentationen for Betalingsbalance, Udenrigshandel med varer og Udenrigshandel med tjenester. 

Vis hele teksten »
« Minimer teksten
Statistik­dokumentation

Betalingsbalancen

Udenrigshandel med tjenester

Udenrigshandel med varer

Del sidens indhold
Fald i industriens produktion i juni

6. august 2021

Industriens samlede produktionsindeks faldt 4,3 pct. i juni. Produktionen svinger en del på månedsbasis, og faldet kommer da også efter en stigning i maj. Set over perioden april-juni, så faldt produktionen 1,1 pct. i forhold til de foregående tre måneder. Industriens produktion og omsætning er første pejlemærke for udviklingen i dansk økonomi, som er baseret på indberetninger om virksomhedernes faktiske aktiviteter. Alle tal er korrigeret for normale sæsonudsving og prisudvikling.

Industriens produktion og omsætning  juni 2021

6. august 2021 - Nr. 283

Hent som PDF

Næste udgivelse: 7. september 2021

Alle udgivelser i serien: Industriens produktion og omsætning

Kontakt

Mathias Dybdahl Bluhme, tlf. 40 22 56 37

Inger Hansen, tlf. 40 23 78 84

Kilder og metode

Metoden er beskrevet i statistikdokumentationen om industriens produktion og omsætning. Se også emnesiden Industriens produktion og omsætning. Brancherne i industrien er grupperet i fire grupper. Investeringsgoder er produktionsmidler i form af fast realkapital fx maskiner. Mellemprodukter er materialer, som andre erhverv videreforarbejder, fx kemiske produkter. Varige forbrugsgoder er fx møbler. Ikke-varige forbrugsgoder er fx fødevarer, tøj og medicin.

Vis hele teksten »
« Minimer teksten
Statistik­dokumentation

Industriens produktion og omsætning

Del sidens indhold
Uændret svinebestand

6. august 2021

Den samlede svinebestand i Danmark var på 13,2 mio. svin 1. juli 2021, hvilket er på niveau med bestanden på samme tidspunkt sidste år. Der var 1.051.000 stk. søer, hvilket er 1,5 pct. flere end sidste år. Heraf var der 219.000 diegivende søer, som i gennemsnit havde 12,6 pattegrise, dvs. 2.760.000 pattegrise. Der var 6.077.000 smågrise og 3.042.000 slagtesvin.

Svinebestanden  1. juli 2021

6. august 2021 - Nr. 282

Hent som PDF

Næste udgivelse: 8. februar 2022

Alle udgivelser i serien: Svinebestanden

Kontakt

Mona Larsen, tlf. 24 81 68 47

Kilder og metode

Svinebestanden bliver opgjort på grundlag af en stikprøvetælling blandt alle landbrugsbedrifter med svin. Bestanden kan være påvirket af forskydninger i slagtningerne i forbindelse med helligdage.

Vis hele teksten »
« Minimer teksten
Statistik­dokumentation

Svinebestanden

Del sidens indhold
Færre end 150 konkurser i juli

6. august 2021

Der var 146 erklærede/kundgjorte konkurser i juli blandt aktive virksomheder, når der korrigeres for normale sæsonudsving. Det er 9,9 pct. færre end i juni. Konkurserne medførte 788 tabte job (omregnet til fuld tid) i faktiske tal, hvilket er 82,8 pct. flere end i juni. Antallet af konkurser i aktive virksomheder i perioden maj-juli var 14,1 pct. lavere end i februar-april, mens jobtabet var 7,9 pct. lavere. Udviklingen i og omfanget af tvangsopløsninger er behandlet nærmere nedenfor.

Konkurser  juli 2021

6. august 2021 - Nr. 281

Hent som PDF

Næste udgivelse: 6. september 2021

Alle udgivelser i serien: Konkurser

Kontakt

Simon Bolding Halifax, tlf. 51 29 21 91

Karina Moric, tlf. 24 78 42 12

Kilder og metode

Læs mere om kilder og metode i statistikdokumentationen.

Vis hele teksten »
« Minimer teksten
Statistik­dokumentation

Konkurser

Del sidens indhold
Fortsat få tvangsauktioner i juli

5. august 2021

I juli blev der bekendtgjort 105 tvangsauktioner mod 123 måneden før, når der korrigeres for normale sæsonudsving. Dermed fortsætter den faldende tendens i antallet af tvangsauktioner, som man har set det seneste år. Det lave antal tvangsauktioner i juli betyder samtidig, at der i tremånedersperioden maj-juli 2021 var 357 tvangsauktioner mod 370 i perioden februar-april, hvilket er et fald på 4 pct.

Tvangsauktioner  juli 2021

5. august 2021 - Nr. 280

Hent som PDF

Næste udgivelse: 6. september 2021

Alle udgivelser i serien: Tvangsauktioner

Kontakt

Maya Drewsen, tlf. 20 36 69 89

Jakob Holmgaard, tlf. 24 87 64 56

Kilder og metode

Opgørelserne er baseret på de bekendtgjorte tvangsauktioner i Statstidende. Tidspunktet bliver fastsat ud fra den første bekendtgørelse i Statstidende.

Vis hele teksten »
« Minimer teksten
Statistik­dokumentation

Bekendtgjorte tvangsauktioner
Ledigheden falder fortsat

30. juli 2021

Fra maj til juni faldt den sæsonkorrigerede ledighed med 5.300 til 108.600, svarende til en ledighedsprocent på 3,8 pct. og et fald på 0,2 procentpoint. Ledigheden er på det laveste niveau, siden COVID-19-krisens start i marts 2020. Ledigheden er sammenlagt faldet med 20.000 i maj og juni 2021, men ledigheden for juni ligger fortsat 6.000 over niveauet i februar 2020, umiddelbart før COVID-19.

Arbejdsløsheden (md.)  juni 2021

30. juli 2021 - Nr. 278

Hent som PDF

Næste udgivelse: 31. august 2021

Alle udgivelser i serien: Arbejdsløsheden (md.)

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Kilder og metode

Danmarks Statistik offentliggør på baggrund af et mindre detaljeret og mindre opdateret datagrundlag en hurtig, månedlig ledighedsindikator omkring 12 dage efter udgangen af referencemåneden. Ledighedsindikatoren er en tidlig indikation af, hvad bruttoledighedsstatistikken (denne offentliggørelse) for samme måned vil vise ca. 18 dage senere.

Vis hele teksten »
« Minimer teksten
Statistik­dokumentation

Registreret ledighed

Del sidens indhold
Fortsat store prisstigninger på boliger

30. juli 2021

På landsplan steg priserne på enfamiliehuse i maj med 14,0 pct. set i forhold til maj 2020. I samme periode steg priserne på ejerlejligheder med 12,5 pct. Det er fjerde måned i træk, at årsudviklingen er tocifret for enfamiliehuse, hvilket ikke er set før i statistikken siden dens start i 2006. For ejerlejligheder er det tredje måned i træk, at årsudviklingen er tocifret, hvilket senest skete tilbage i 2015.

Ejendomssalg (md.)  maj 2021

30. juli 2021 - Nr. 279

Hent som PDF

Næste udgivelse: 31. august 2021

Alle udgivelser i serien: Ejendomssalg (md.)

Kontakt

Annette Nielsen, tlf. 20 37 79 11

Jakob Holmgaard, tlf. 24 87 64 56

Kilder og metode

Prisudviklingen er beregnet ud fra forholdet mellem den officielle ejendomsvurdering og den faktiske købesum. Metoden er nærmere beskrevet i statistikdokumentationen og på emnesiden.

Danmarks Statistik vil i løbet af 2022 igangsætte en undersøgelse, der har til formål at undersøge om den nuværende særlige beregningsmetode for de foreløbige prisudviklinger er den mest optimale at anvende ved at undersøge alternative metoder. I juli 2021 udgav Danmarks Statistik en analyse: Pålideligheden af de foreløbige tal for boligprisudviklingen. Af analysens hovedkonklusioner fremgik det blandt andet, hvilke størrelsesordener statistikkens revisioner kan forventes at have.

Vis hele teksten »
« Minimer teksten
Statistik­dokumentation

Ejendomssalg

Del sidens indhold